
Polgármesterétől
E L Ő T E R J E S Z T É S 

(a képviselő-testület 2026. szeptember 29-i rendes, nyilvános ülésére)
Tárgy: Döntés az önkormányzat szervezeti és működési szabályzatáról szóló 10/2021. (VI. 30.) önkormányzati rendelet módosításáról
Tisztelt Képviselő-testület!
A Képviselő-testület 2021. július 29. napján tartott ülésén alkotta meg a Szervezeti és Működési Szabályzatáról (a továbbiakban: SzMSz) szóló 10/2021. (VI. 30.) önkormányzati rendeletét. Az SzMSz a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) önkormányzatokra vonatkozó előírásaival összhangban határozta meg a Képviselő-testület működése alapdokumentumában foglalt szabályokat.

A Versenyképes Járások Programban Hortobágy Község Önkormányzata konzorciumi keretek között sikeres támogatási kérelmet nyújtott be "Térségi Szolgáltató Pont kialakítása a Galéria épületében Hortobágy" megnevezéssel. A támogatói okiratot 2025. szeptember 8-i dátummal állította ki a Támogató képviseletében és nevében eljáró Magyar Államkincstár. A kivitelezés 2026 augusztusában befejeződött, Önkormányzati Hivatalunk szeptemberben visszaköltözhetett az eredeti, a település megalakulásakor is Községházaként működő ingatlanba.

A Szervezeti és Működési Szabályzatban Hortobágy Község Önkormányzatának székhelye erre tekintettel módosul 4071 Hortobágy, Czinege J. u. 1. számról 4071 Hortobágy, Petőfi tér 2-re.

A Hajdú-Bihar Vármegyei Kormányhivatal Hatósági Főosztály, Törvényességi Felügyeleti Osztályától kapott tájékoztatás, valamint az európai uniós forrásokhoz való hozzáférés érdekében szükséges egyes törvények módosításáról szóló 2026. évi XVIII. törvény módosította  az európai uniós költségvetési források felhasználásának ellenőrzéséről szóló 2022. évi XXVII. törvényt is, mely módosítások eredményeként az Integritás Hatóság 2026. augusztus 26. napjától vagyonvizsgálati eljárást folytathat. 
A Szervezeti és Működési Szabályzat képviselőkre vonatkozó rendelkezése kibővül az Integritás Hatóság vizsgálatára, valamint a vagyonnyilatkozatokban való eltérés esetén alkalmazandó szankcióra. 

Kérem a tisztelt Képviselő-testületet, hogy az előterjesztésben foglaltakat alapján az az önkormányzat szervezeti és működési szabályzatáról szóló önkormányzati rendelet módosítását elfogadni, a módosító rendeletet megalkotni szíveskedjen.
Hortobágy, 2026. szeptember 24.

